
20. zasadnutie	Bod programu MZ č.: 4
MZ mesta Trnava	Materiál č.: 4
10. 2. 2026
Predaj mestského pozemku, k. ú. Trnava, lokalita Prednádražie, Ludvika van Beethovena 26 (Bytové družstvo so sídlom v Trnave)
Uznesenie č. 2
Návrh predkladá:	Návrh spracoval:
Majetková komisia Mestského zastupiteľstva	Mgr. Monika Majčínová
	Odbor majetkový
Spracované: 28. 1. 2026
Zodpovedá: JUDr. Jana Tomašovičová, vedúca odboru majetkového
Číslo spisu: 1999/2026

Návrh uznesenia
k predaju mestského pozemku, k. ú. Trnava, lokalita Prednádražie, Ludvika van Beethovena 26 (Bytové družstvo so sídlom v Trnave) Uznesenie č. 2
Mestské zastupiteľstvo mesta Trnava po prerokovaní:
Schvaľuje
prevod novovzniknutého pozemku v k. ú. Trnava, ktorý bol odčlenený geometrickým plánom č. 185/2025, vyhotoveným dňa 7. 10. 20205 spol. GeoMess, s. r. o., Suchovská cesta 12, Trnava, IČO: 36 268 127, úradne overeným dňa 15. 10. 2025 pod číslom G1-1321/2025, Okresným úradom v Trnave, katastrálnym odborom C-KN č. 1635/272, zast. plocha a nádvorie s výmerou 6 m2, ktorý vznikol z pozemku C-KN č. 1635/90, ost. plocha s výmerou 8 851 m2, evidovanom na liste vlastníctva č. 5000 vo vlastníctve mesta, v súlade s ustanovením § 9a ods. 15, písm. f) zákona č.  138/1991 Zb. o majetku obcí v znení neskorších predpisov a z dôvodu hodného osobitného zreteľa v zmysle § 5 ods. 2. písm. a) Zásad, ak ide o prevod pozemku s  malou výmerou do 200 m2, pretože sa jedná o pozemok s výmerou 6 m2,
s finančným vyrovnaním v prospech mesta Trnava, za cenu 557 eur, na základe § 9a ods. 15, písm. f) bodu 3. zákona č. 138/1991 Zb. o majetku obcí v znení neskorších predpisov, ktorá je porovnateľná so znaleckým posudkom č. 6/2025, ktorý vyhotovil znalec v odbore stavebníctvo Ing. František Drobný, s cenou 92,81 eura/m2,
z vlastníctva mesta Trnava, Ulica Hlavná 1, Trnava, IČO: 00 313 114, do vlastníctva Bytového družstva so sídlom v Trnave, Ludvika van Beethovena č. 26, Trnava, IČO: 00 175 480,
trojpätinovou väčšinou hlasov všetkých poslancov Mestského zastupiteľstva.
Zásady hospodárenia a nakladania s majetkom Mesta a s majetkom štátu, ktorý Mesto užíva, v platnom znení, sú verejne dostupné na stránke Mesta Trnava: https://www.trnava.sk/stranka/zasady-hospodarenia 
a vyhlasuje, že uvedené dôvody hodné osobitného zreteľa sú v súlade s týmito Zásadami.
Berie na vedomie
všeobecnú hodnotu pozemku určenú podľa znaleckého posudku č. 6/2025, ktorý vyhotovil znalec v odbore stavebníctvo Ing. František Drobný vo výške 92,81 eura/m2 a ktorá je použitá na preukázateľné porovnanie ako obdobný majetok obce na základe § 9a ods. 15, písm. f) bodu 3. zákona č. 138/1991 Zb. o majetku obcí v znení neskorších predpisov.
Ukladá
Mestskému úradu v Trnave:
a) Odboru majetkovému:
Postúpiť podklady k vyhotoveniu kúpnej zmluvy na odbor právny
Termín: do 10. 3. 2026
b) Odboru právnemu:
Vypracovať kúpnu zmluvu a predložiť druhej strane na podpis
Termín: 60 dní od doručenia podkladov
Hlasovanie
Za:				......
Proti:				......
Zdržal sa hlasovania:	......
Nehlasoval:			......
Z celkového počtu 31 poslancov bolo neprítomných .......... poslancov.
Uznesenie bolo prijaté.

Dôvodová správa
Bytové družstvo so sídlom v Trnave, Ludvika van Beethovena č. 26, Trnava, IČO: 00  175 480, sa vzhľadom na plánovanú rekonštrukciu vstupu do areálu obrátilo na OM MsÚ, so žiadosťou o dlhodobé užívanie pozemku vo vlastníctve mesta za účelom realizácie rekonštrukcie budovy v ktorej sídli spoločnosť. Ide o časť parc. reg. C č.  1635/90, ostatná plocha s výmerou 8 851 m2, ktorá je evidovaná na LV č. 5000, vo vlastníctve mesta Trnava. Prejavili záujem o plochu vo výmere cca 0,67 m x 9 m = 6,03 m2. Bytové družstvo so sídlom v Trnave chce posunúť jestvujúcu vstupnú bránu s oplotením do svojho areálu a zarovnať ich s priečelím budovy.
MK na svojom zasadnutí dňa 30. 9. 2025 odporučila MZ schváliť predaj časti pozemku parc. reg. C č.1635/90, odčlenenej geometrickým plánom, za cenu stanovenú znaleckým posudkom.
Na OM bol doručený geometrický plán č. 185/2025 vyhotovený dňa 7. 10. 2025, spol. GeoMess, s. r. o., Suchovská cesta 12, Trnava, úradne overený Okresným úradom v  Trnave, katastrálnym odborom, pod číslom G1-1321/2025, dňa 15. 10. 2025, ktorý odčlenil pozemok C-KN č. 1635/272, zast. plocha a nádvorie s výmerou 6 m2.
V zmysle  § 9a ods. 15) písm. f) bod 3. zák. 138/1991 Zb. o majetku obcí sa znalecký posudok nevyžaduje, ak hodnota majetku obce neprevyšuje 3 000 eur alebo pri obciach nad 30 000 obyvateľov hodnota majetku obce neprevyšuje 7  500 eur na základe preukázateľného porovnania s obdobným majetkom obce alebo inou verejne dostupnou ponukou na predaj obdobnej veci, ak osobitné predpisy o hlavnom meste Slovenskej republiky Bratislave a meste Košice neustanovujú inak.
Mesto Trnava má vyhotovený znalecký posudok č. 6/2025 vyhotovený dňa 21.  2. 2025 Ing. Františkom Drobným, znalcom v odbore stavebníctvo, odhad hodnoty nehnuteľností – na stanovenie VŠH pozemkov, ktoré vznikli odčlenením GP č. 184/2024, za účelom kúpy a predaja – jednalo sa o zastavané pozemky v k. ú. Trnava, lokalita Prednádražie – Olympia, na usporiadanie majetkovoprávnych vzťahov so spol. Mina Livsmedel, s. r. o., podľa ktorého všeobecná hodnota pozemkov bola stanovená na cenu 92,81 eura/m2. Na základe vyššie uvedeného MK odporučila odpredaj pozemku za cenu vychádzajúcu z uvedenej porovnateľnej ceny so znaleckým posudkom č. 6/2025, t. j. 557 eur za výmeru 6 m2.
V zmysle usmernení Úradu geodézie, kartografie a katastra Slovenskej republiky na rokovanie MZ dňa 9. 12. 2025 bol predložený návrh na schválenie spôsobu prevodu z  dôvodu hodného osobitného zreteľa v zmysle § 5 ods. 2 písm. a) Zásad na rokovaní mestského zastupiteľstva nadpolovičnou väčšinou prítomných poslancov na rokovaní mestského zastupiteľstva a na zasadnutie dňa 9. 2. 2026 OM predkladá návrh na schválenie prevodu majetku z uvedeného dôvodu hodného osobitného zreteľa trojpätinovou väčšinou poslancov mestského zastupiteľstva.
Dňa 9. 12. 2025 MZ v uznesení č. 919/2025 v bode 1. rozhodlo o trvalej prebytočnosti nehnuteľného majetku, v bode 2. schválilo spôsob jeho prevodu z dôvodu hodného osobitného zreteľa podľa § 5 ods. 2 písm. a) Zásad z dôvodu, že  sa jedná o prevod pozemku s malou výmerou do 200 m2 a v bode 3 vzalo MZ na vedomie jeho cenu určenú podľa znaleckého posudku č. 6/2025, ktorá bola použitá ako preukázateľné porovnanie ako obdobný majetok obce.
Zámer prevodu majetku formou predaja bol zverejnený v zákonnej lehote od 23. 1. 2026 do 10. 2. 2026 na UET, CUET, úradnej tabuli mesta, webovom sídle mesta a prostredníctvom MTT.
 Na prijatie uznesenia je potrebná trojpätinová väčšina hlasov všetkých poslancov Mestského zastupiteľstva.

Prílohy
Obrázok č. 1: situácia širších vzťahov poz. C-KN č. 1635/90 v okolí Bytového družstva so sídlom v Trnave, Ludvika van Beethovena 26
[image: situácia širších vzťahov v okolí sídla Bytového družstva so sídlom v Trnave, Ul. Ludvika van Beethovena 26 ]
Na obrázku je krúžkom vyznačená časť lokalizácie časti pozemku o ktorú ma žiadateľ záujem a plnou čiarou je vyznačená časť pozemku mesta.


Obrázok č. 2: brána, ktorú chce Bytové družstvo so sídlom v Trnave opraviť
[image: fotografia brány, ktorú chce Bytové družstvo so sídlom v Trnave opraviť a posunúť ]


Obrázok č. 3: grafická časť geometrického plánu na ktorom je zobrazený novovzniknutý pozemok C-KN č. 1635/272
[image: výrez z grafickej časti geometrického plánu na ktorom je novovzniknutý pozemok C-KN č. 1635/272]

